CELEX: 22021D0310
Language: el
Date: 2018-09-21 00:00:00
Title: Απόφαση της Μεικτής Επιτροπής του ΕΟΧ αριθ. 196/2018 της 21ης Σεπτεμβρίου 2018 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2021/310]

4.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 75/33
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 196/2018
         της 21ης Σεπτεμβρίου 2018
         για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2021/310]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2017/373 της Επιτροπής, της 1ης Μαρτίου 2017, σχετικά με τον καθορισμό κοινών απαιτήσεων για τους παρόχους υπηρεσιών διαχείρισης της εναέριας κυκλοφορίας/αεροναυτιλίας και άλλων λειτουργιών του δικτύου διαχείρισης της εναέριας κυκλοφορίας και της εποπτείας τους, με την κατάργηση του κανονισμού (ΕΚ) αριθ. 482/2008, των εκτελεστικών κανονισμών (ΕΕ) αριθ. 1034/2011, (ΕΕ) αριθ. 1035/2011 και (ΕΕ) 2016/1377, και με την τροποποίηση του κανονισμού (ΕΕ) αριθ. 677/2011 (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/373 καταργεί τους κανονισμούς (ΕΚ) αριθ. 482/2008 (2) και (EΚ) αριθ. 1034/2011 (3) της Επιτροπής και τον εκτελεστικό κανονισμό (ΕΕ) αριθ. 1035/2011 (4) της Επιτροπής, οι οποίοι έχουν ενσωματωθεί στη συμφωνία για τον ΕΟΧ και οι οποίοι πρέπει, συνεπώς, να διαγραφούν από τη συμφωνία για τον ΕΟΧ.
                  
               
                     (3)
                  
                  
                     Ορισμένες από τις διατάξεις του εκτελεστικού κανονισμού (ΕΕ) 2017/373 προέρχονται από διατάξεις του Διεθνούς Οργανισμού Πολιτικής Αεροπορίας (ΔΟΠΑ) που εφαρμόζονται μόνο στην περιοχή EUR (ευρωπαϊκή) του ΔΟΠΑ, της οποίας η Ισλανδία δεν αποτελεί μέρος λόγω της γεωγραφικής της θέσης.
                  
               
                     (4)
                  
                  
                     Ορισμένες από τις διατάξεις του εκτελεστικού κανονισμού (ΕΕ) 2017/373 αναφέρονται σε κανονισμούς της ΕΕ το πεδίο εφαρμογής των οποίων περιορίζεται στις περιοχές EUR (ευρωπαϊκή) και AFI (αφρικανική) του ΔΟΠΑ και ενδέχεται να μην εφαρμόζονται στην Ισλανδία.
                  
               
                     (5)
                  
                  
                     Η Ισλανδία, η οποία βρίσκεται στην περιοχή ΝΑΤ (του Βορείου Ατλαντικού) του ΔΟΠΑ, δεσμεύεται να συμμορφώνεται με τις συμπληρωματικές περιφερειακές διατάξεις του ΔΟΠΑ ΝΑΤ.
                  
               
                     (6)
                  
                  
                     Συνεπώς, το παράρτημα XIII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XIII της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το σημείο 66λ [εκτελεστικός κανονισμός (ΕΕ) αριθ. 390/2013 της Επιτροπής] παρεμβάλλονται τα ακόλουθα:
                        
                                    «66λα.
                                 
                                 
                                    
                                       32017 R 0373: Εκτελεστικός κανονισμός (ΕΕ) 2017/373 της Επιτροπής, της 1ης Μαρτίου 2017, σχετικά με τον καθορισμό κοινών απαιτήσεων για τους παρόχους υπηρεσιών διαχείρισης της εναέριας κυκλοφορίας / αεροναυτιλίας και άλλων λειτουργιών του δικτύου διαχείρισης της εναέριας κυκλοφορίας και της εποπτείας τους, με την κατάργηση του κανονισμού (ΕΚ) αριθ. 482/2008, των εκτελεστικών κανονισμών (ΕΕ) αριθ. 1034/2011, (ΕΕ) αριθ. 1035/2011 και (ΕΕ) 2016/1377, και με την τροποποίηση του κανονισμού (ΕΕ) αριθ. 677/2011 (ΕΕ L 62 της 8.3.2017, σ. 1).
                                 
                              Για τους σκοπούς της παρούσας συμφωνίας, ο κανονισμός προσαρμόζεται ως εξής:
                        
                                    α.
                                 
                                 
                                    Όταν στον κανονισμό και στα αποδεκτά μέσα συμμόρφωσης (AMC)/υλικό καθοδήγησης (GM) γίνεται αναφορά στις διατάξεις του ΔΟΠΑ που ισχύουν για τον ΔΟΠΑ EUR, θα πρέπει να θεωρείται ότι οι διατάξεις αυτές δεν αποτελούν απαίτηση για την Ισλανδία, όταν η Ισλανδία συμμορφώνεται με τις περιφερειακές συμπληρωματικές διατάξεις του ΔΟΠΑ ΝΑΤ. Οι διατάξεις του ΔΟΠΑ ΝΑΤ μπορούν να θεωρηθούν ως AMC και GM για την Ισλανδία.
                                 
                              
                                    β.
                                 
                                 
                                    Όταν στον κανονισμό γίνεται αναφορά σε ευρωπαϊκούς κανονισμούς των οποίων το πεδίο εφαρμογής περιορίζεται στις περιοχές ΔΟΠΑ EUR/AFI, θα πρέπει να θεωρείται ότι οι διατάξεις αυτές δεν αποτελούν απαίτηση για την Ισλανδία, εκτός εάν η Ισλανδία έχει δηλώσει ρητά ότι οι εν λόγω κανονισμοί εφαρμόζονται στην Ισλανδία. Εναλλακτικά, εφαρμόζονται οι εθνικοί κανονισμοί ή οι εφαρμοστέες διατάξεις του ΔΟΠΑ.
                                 
                              
                                    γ.
                                 
                                 
                                    Στις περιπτώσεις που η Ισλανδία συμμορφώνεται με τις περιφερειακές συμπληρωματικές διατάξεις του ΔΟΠΑ ΝΑΤ, δεν θα πρέπει να είναι απαραίτητα εναλλακτικά μέσα συμμόρφωσης (AltMOC).
                                 
                              
                                    δ.
                                 
                                 
                                    Στο σημείο ATM/ANS.AR.A.025 του παραρτήματος II, η φράση «η Εποπτεύουσα Αρχή της ΕΖΕΣ» παρεμβάλλεται στο στοιχείο β) μετά τη φράση «στα κράτη μέλη».
                                 
                              
                                    ε.
                                 
                                 
                                    Στο σημείο ATM/ANS.AR.C.050 του παραρτήματος II, η φράση «και την Εποπτεύουσα Αρχή της ΕΖΕΣ» παρεμβάλλεται στο στοιχείο ε) σημείο 1) μετά τη φράση «η Επιτροπή».
                                 
                              
                                    στ.
                                 
                                 
                                    Στο σημείο ATM/ANS.OR.D.005 του παραρτήματος III, η φράση «και στην Εποπτεύουσα Αρχή της ΕΖΕΣ, κατά περίπτωση,» παρεμβάλλεται στο στοιχείο γ) μετά τη φράση «στην Επιτροπή».
                                 
                              
                                    ζ.
                                 
                                 
                                    Στο σημείο ATM/ANS.OR.D.025 του παραρτήματος III:
                                    
                                                (i)
                                             
                                             
                                                η φράση «, στη Μόνιμη Επιτροπή των κρατών της ΕΖΕΣ, στην Εποπτεύουσα Αρχή της ΕΖΕΣ» παρεμβάλλεται στο στοιχείο γ) μετά τη φράση «της Επιτροπής»· και
                                             
                                          
                                                (ii)
                                             
                                             
                                                η φράση «και στην Εποπτεύουσα Αρχή της ΕΖΕΣ, κατά περίπτωση,» παρεμβάλλεται στο στοιχείο γ) μετά τη φράση «στην Επιτροπή».
                                             
                                          
                              
                  
                        2.
                     
                     
                        Το σημείο 66λζ [κανονισμός (ΕΕ) αριθ. 677/2011 της Επιτροπής] τροποποιείται ως εξής:
                        
                                    α)
                                 
                                 
                                    Προστίθεται η ακόλουθη περίπτωση:
                                    
                                                «—
                                             
                                             
                                                
                                                   32017 R 0373: Εκτελεστικός κανονισμός (ΕΕ) 2017/373 της Επιτροπής της 1ης Μαρτίου 2017 (ΕΕ L 62 της 8.3.2017, σ. 1).»
                                             
                                          
                              
                                    β)
                                 
                                 
                                    Το στοιχείο ι) απαλείφεται.
                                 
                              
                  
                        3.
                     
                     
                        Τα κείμενα των σημείων 66κθ [κανονισμός (ΕΚ) αριθ. 482/2008 της Επιτροπής], 66κστ [εκτελεστικός κανονισμός (ΕΕ) αριθ. 1034/2011 της Επιτροπής] και 66κζ [εκτελεστικός κανονισμός (ΕΕ) αριθ. 1035/2011 της Επιτροπής] διαγράφονται.
                     
                  
         
            Άρθρο 2
            Το κείμενο του εκτελεστικού κανονισμού (ΕΕ) 2017/373 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
         
         
            Άρθρο 3
            Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 21 Σεπτεμβρίου 2018.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Oda Helen SLETNES
            
         
         
            (1)  ΕΕ L 62 της 8.3.2017, σ. 1.
         
            (2)  ΕΕ L 141 της 31.5.2008, σ. 5.
         
            (3)  ΕΕ L 271 της 18.10.2011, σ. 15.
         
            (4)  ΕΕ L 271 της 18.10.2011, σ. 23.
         
            (*1)  Δεν έχουν αναφερθεί συνταγματικές απαιτήσεις.